Verulega hefur dregið úr rekstrarhagnaði hótela og gistiheimila Verulega hefur hægt á vexti íslenskrar ferðaþjónustu síðustu misserin og sést það greinilega í rekstri fyrirtækja . 10. janúar 2020 | Hagfræðideild Verulega hefur dregið úr rekstrarhagnaði hótela og gistiheimila undanfarin ár . Árið 2018 nam rekstrarhagnaður þeirra að teknu tilliti til afskrifta ( EBIT ) um 8,5 mö . kr. sem gerir um 9,3% af tekjum , en tekjurnar námu tæpum 92 mö . kr . Til samanburðar nam rekstrarhagnaðurinn um 12 mö . kr. árið 2016 þegar hann var mestur og var hann þá 14,7% af tekjum . Rekstrarhagnaðurinn dróst saman milli áranna 2016 og 2017 , þegar hann nam 9,2 mö . kr. , og einnig á milli 2017 og 2018 . Þrátt fyrir lækkun rekstrarhagnaðar undanfarin ár var hann enn töluvert hár árið 2018 í sögulegu ljósi og einungis hærri árin 2016 og 2017 . Innihald og form þeirra greininga sem birtast hér er unnið af starfsmönnum Hagfræðideildar Landsbankans hf. og byggist á aðgengilegum opinberum upplýsingum á þeim tíma sem þær voru unnar . Mat á þeim upplýsingum endurspeglar skoðanir starfsmanna Hagfræðideildar Landsbankans á þeim degi þegar þær voru dagsettar , en þær geta breyst án fyrirvara .